CELEX: 32012D0262
Language: sl
Date: 2012-05-16 00:00:00
Title: 2012/262/EU: Izvedbeni sklep Komisije z dne 16. maja 2012 o spremembi Odločbe 2008/589/ES o določitvi posebnega programa nadzora in inšpekcijskih pregledov za staleže trske v Baltskem morju

17.5.2012   
            
            
               SL
            
            
               Uradni list Evropske unije
            
            
               L 130/22
            
         IZVEDBENI SKLEP KOMISIJE
   z dne 16. maja 2012
   o spremembi Odločbe 2008/589/ES o določitvi posebnega programa nadzora in inšpekcijskih pregledov za staleže trske v Baltskem morju
   (2012/262/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 95 Uredbe,
   ob upoštevanju naslednjega:
   
               (1)
            
            
               Z Odločbo Komisije 2008/589/ES (2) je bil uveden poseben program nadzora in inšpekcijskih pregledov, ki velja za obdobje štirih let in je namenjen zagotovitvi usklajenega izvajanja večletnega načrta na podlagi Uredbe Sveta (ES) št. 1098/2007 (3) za staleže trske v Baltskem morju in za ribištvo, ki izkorišča te staleže.
            
         
               (2)
            
            
               Mednarodni svet za raziskovanje morja (ICES) v svojem najnovejšem znanstvenem mnenju ugotavlja, da so verjetno za velik del ribolova lososa v Baltskem morju poročila napačna, kar ima lahko resen negativen učinek na stanje navedenega staleža.
            
         
               (3)
            
            
               Posebni program nadzora in inšpekcijskih pregledov je potreben, da se organizira operativno sodelovanje med zadevnimi državami članicami in da lahko Agencija Skupnosti za nadzor ribištva sestavi načrte skupne uporabe v skladu s členom 9 Uredbe Sveta (ES) št. 768/2005 (4).
            
         
               (4)
            
            
               Da se zagotovi stalno usklajeno izvajanje večletnega načrta na podlagi Uredbe (ES) št. 1098/2007, je treba posebni program nadzora in inšpekcijskih pregledov podaljšati za obdobje enega leta.
            
         
               (5)
            
            
               Komisija je sprejela predlog uredbe Evropskega parlamenta in Sveta o vzpostavitvi večletnega načrta za stalež lososa v Baltskem morju in ribištvo, ki izkorišča ta stalež (5). Do začetka veljavnosti navedene uredbe je primerno obravnavati možno napačno poročanje, ki ga je sporočil ICES.
            
         
               (6)
            
            
               Da bi se obravnavalo možno napačno poročanje o ribolovu, ki izkorišča staleže lososa v Baltskem morju, je primerno, da se navedeni staleži vključijo v ta posebni program nadzora in inšpekcijskih pregledov.
            
         
               (7)
            
            
               Odločbo 2008/589/ES je zato treba ustrezno spremeniti.
            
         
               (8)
            
            
               Ukrepi, predvideni s tem sklepom, so bili oblikovani v soglasju z zadevnimi državami članicami.
            
         
               (9)
            
            
               Ukrepi, predvideni s tem sklepom, so v skladu z mnenjem Odbora za ribištvo in ribogojstvo –
            
         SPREJELA NASLEDNJI SKLEP:
   Člen 1
   Odločba 2008/589/ES se spremeni:
   
               1.
            
            
               naslov se nadomesti z naslednjim:
            
         
               2.
            
            
               člen 1 se nadomesti z naslednjim:
               „Člen 1
               Vsebina
               V tej odločbi je določen poseben program nadzora in inšpekcijskih pregledov za zagotovitev:
               
                           (a)
                        
                        
                           usklajenega izvajanja večletnega načrta, določenega z Uredbo (ES) št. 1098/2007 za staleže trske v Baltskem morju in ribištvo, ki izkorišča te staleže, ter
                        
                     
                           (b)
                        
                        
                           usklajenega nadzora in inšpekcijskih pregledov za ribištvo, ki izkorišča staleže lososa v Baltskem morju.“;
                        
                     
         
               3.
            
            
               člen 2 se nadomesti z naslednjim:
               „Člen 2
               Področje uporabe
               1.   Poseben program nadzora in inšpekcijskih pregledov obsega nadzor in inšpekcijske preglede:
               
                           (a)
                        
                        
                           ribolovnih dejavnosti s plovili iz člena 2 Uredbe (ES) št. 1098/2007 in z ribiškimi plovili vseh dolžin, ki izvajajo ali za katera je verjetno, da bodo izvajala ribolov lososa;
                        
                     
                           (b)
                        
                        
                           vse sorodne dejavnosti, vključno z iztovarjanjem, tehtanjem, trženjem, prevozom in skladiščenjem ribiških proizvodov ter evidenco iztovarjanja in prodaje.
                        
                     2.   Poseben program nadzora in inšpekcijskih pregledov se uporablja pet let.“
            
         Člen 2
   Ta sklep začne veljati dan po objavi v Uradnem listu Evropske unije.
   
      V Bruslju, 16. maja 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 343, 22.12.2009, str. 1.
   
      (2)  UL L 190, 18.7.2008, str. 11.
   
      (3)  UL L 248, 22.9.2007, str. 1.
   
      (4)  UL L 128, 21.5.2005, str. 1.
   
      (5)  COM(2011) 470 konč. – 2011/0206 (COD).